દામ્બુલાઃ વિરાટ કોહલીના નેતૃત્વ હેઠળની ટીમ ઇન્ડિયાએ શ્રીલંકા સામે ટેસ્ટ શ્રેણીમાં શાનદાર પ્રદર્શન કરીને ૩-૦થી વિજય મેળવ્યો. ત્યારબાદ રવિવારે વન ડે શ્રેણીની પહેલી મેચમાં પણ શ્રીલંકાને સાવ આસાનીથી કચડી નાખ્યું. વિરાટ બ્રિગેડ વન ડે શ્રેણીમાં પણ શ્રીલંકાનો ક્લીન સ્વિપ કરી નાખવા સજ્જ છે. વન ડે શ્રેણીનું ભારત અને શ્રીલંકા-બંને માટે વિશ્વકપ સાથે એક ખાસ કનેક્શન છે. ભારત વિશ્વકપ માટે યુવા ખેલાડીઓની ટીમ તૈયાર કરવા ઇચ્છે છે, જ્યારે શ્રીલંકા માટે વિશ્વકપમાં સીધો પ્રવેશ મેળવવા આ શ્રેણી બહુ જ મહત્ત્વપૂર્ણ છે.